Sally Jones

Sally Ann Jones, lesanvet White Widow pe Mrs Terror pe c'hoazh Umm Hussain al-Britani, ganet e 1969 ha marvet war e seblant e miz Even 2017http://www.lexpress.fr/actualite/monde/europe/la-veuve-blanche-de-daech-et-son-fils-de-12-ans-tues-par-un-drone_1951798.html?usqp=mq331AQCCAE=, zo un djihadourez ezel eus ar Stad Islamek a orin eus Bro-Saoz. Ober a ra war-dro ar propaganda war-zu an dud yaouank dreist-holl en Europa ha dre ar rouedadoù sokial.

Dimezet e oa gant Junaid Hussain un djihadour arbennikaet war ar propaganda dre an internet ha lazhet gant ur vombezenn dron e miz Eost 2014, pa oa 21 bloaz. Abaoe ne deu ket a-benn da gavout ur gwaz a-nevez, setu perak he deus c'hoantaet distreiñ da Vro-Saoz.

Goude marv he gwaz e miz Eost 2015 e voe lakaet e penn skourr maouezed ar batailhon Anwar al-Awlaki. An unvezh-se a zo bet kefridiet gant tagadennoù sponterezh dre ar bed, an izili a zo holl o tont eus an estrenvrohttp://www.telegraph.co.uk/news/2016/09/11/revealed-isil-white-widow-sally-joness-role-in-training-female-r/.

Abaoe miz Gouhere 2017 e vez embannet e fellfe dezhi distreiñ da Vro-Saoz met ar Stad Islamek a nac'hfe ar gwir dezhi dre ma'z eo gwreg ur soudard eus ar C'halifadhttp://news.sky.com/story/is-recruiter-sally-jones-wants-to-return-to-britain-from-raqqa-10935755.

He mab a zo bet emezelet en aozadur Leoniged ar c'halifad.
 A-raok ar Stad Islamek 
A-raok dont da vezañ djihadourez e oa gitarourez en ur strollad maouezed punk, Krunch, er bloavezhioù 1990. Ur wech dimezet gant Junaid Hussain e cheñch buhez da vat ha treiñ d'an Islam. Dilaosket e vezo he mab oadet a 18 vloaz pa guitao Sally Jones ar vro gant he gwaz hag o bugel 11 vloaz Hamza. Mont a rejont e Raqqa, lec'h pennañ Daesh e Siria.
 Propaganda ar feulster  
Sally Jones hag he gwaz a zo bet brudet evit bezañ aozerien propaganda feuls taer a-enep an holl dud ha ne oant ket izili pe harperien ar Stad Islamek: kristenien, yuzevien, kurded... Plijout a rae dezhi skrivañ war Twitterhttps://web.archive.org/web/20160917030752/http://www.lesinrocks.com/2015/12/news/791002/ he c'hoant da lazhadegañ tud dre zibennañ anezho ha lakaat o fenn war pikoù.

Hi eo a vefe bet aozerez ur c'hampagn propaganda evit lidañ tagadennoù an 11 a viz Gwengolo 2001 brudet dre an hashtag #AmericaUnderHackshttps://web.archive.org/web/20170714205650/http://www.atlantico.fr/decryptage/punk-etat-islamique-sally-ann-jones-occidentale-qui-veut-prendre-tete-hackers-djihadistes-2357323.html/page/0/1.

Brudet e voe ivez pa embannas titouroù personel a-zivout soudarded eus Stadoù-Unanet Amerika ha Bro-Saoz ha goulenn ma vefent lazhethttp://www.dailymail.co.uk/news/article-3262135/British-jihadi-Sally-Anne-Jones-leaked-home-address-Navy-SEAL-killed-Osama-Bin-Laden.html.
 Diell-film 
 ISIS: The British Women Supporters Unveiled, Channel 4
 Notennoù ha daveennoù 

Rummad:Ganedigezhioù 1969
Rummad:Stad Islamek